تورکیه میللی کشفیات تشکیلاتی‌نین (میت) رهبری هاکان فیدان لیبیا-نین پایتاختی طرابلس-دا لیبیانین باش ناظیری عبدالحمید دیبیبه و پرزیدنت شوراسی‌نین صدری محمد المنفی ایله گؤروشوب.
لیبیا باش ناظیرلیگی‌نین رسمی " فیس بوک" صحیفه‌سیندن ائدیلن پای‌لاشیمدا "باش ناظیر عبدالحمید دیبیبه تورکیه میللی کشفیات تشکیلاتی‌نین رهبری هاکان فیدانی باش ناظیرلیکده قبول ائدیب. ایجلاسدا اورتاق بولگه‌سل و اولوسلار آراسی سندلر موذاکیره ائدیلیب" دئییلیب.
قئید اولونوب کی، گؤروشده لیبیا-نین خاریجی ایشلر ناظیری کلا المنگوش، دؤولت ناظیری  عادل کوما، ایله تیشیم و سیاسی ایشلر ناظیری ولید اللافی ده ایشتیراک ائدیب.
میت-ین رهبری هاکان فیدان طرابلس-دا لیبیا پرزیدنت شوراسی‌نین صدری محمد المنفی ایله ده گؤروشوب.
پرزیدنت شوراسی‌نین مطبوعات ایداره‌سیندن وئریلن یازیلی آچیقلامادا، گؤروشده لیبیا کشفیات تشکیلاتی‌نین رهبری حسین العیب و تورکیه-نین طرابلس سفیری کنعان ییلمازین دا ایشتیراک ائتدیگی بیلدیریلیب. بیاناتدا گؤروشون مضمونو ایله باغلی تفرروات‌لار وئریلمه‌ییب.
خاطیرلاداق کی، امریکانین مرکزی کشفیات ایداره‌سی‌نین (سیا) دیرئکتورو اویلیام بؤرنس ده ژانویه‌نین 13-ده لیبیا-نین پایتاختی طرابلسا سفر ائدیب و باش ناظیر عبدالحمید دیبیبه ایله گؤروشوب.
